દ્વારકા તા. ૧૪ઃ દેવભૂમિ દ્વારકા જિલ્લાના કલ્યાણપુર તાલુકાના ભાટિયા ગામે આગામી તા. ૧પ.૯.ર૦૧૮ ને શનિવારના કમિશનરશ્રી યુવક સેવા અને સાંસ્કૃતિક પ્રવૃત્તિઓ-ગાંધીનગર દ્વારા આયોજીત અને જિલ્લા રમતગમત અધિકારીની કચેરી, દેવભૂમિ દ્વારકા દ્વારા જિલ્લાકક્ષાની રાસ-ગરબા સ્પર્ધા-ર૦૧૮ યોજાશે. તા. ૧પ મીએ ભાટિયાના આર.એસ. કંડોરિયા કન્યા વિદ્યાલયમાં યોજાનાર રાસ-ગરબા સ્પર્ધાના કન્વિનર વર્ષાબેન રાવલિયા (મો. ૯૯૧૩૧ ૭૮૭૪૬) છે. આ સ્પર્ધામાં ભાઈઓ માટે રાસ તેમજ બહેનો માટે પ્રાચીન ગરબા તથા અર્વાચીન ગરબાની સ્પર્ધાઓ થશે. આ અંગે સંબંધિત સંસ્થા, શાળા, ટીમ, મંડળી, ક્લાસીસે નોંધ લેવા જિલ્લા રમતગમત અધિકારીની યાદીમાં જણાવાયું છે.